ສະຫະລັດ ມີຄວາມລັ່ງເລໃຈ ທີ່ຈະປ່ອຍຊັບສິບຄືນ ໃຫ້ອັຟການິສຖານ ເພາະວ່າຍັງມີຄວາມກັງວົນ ກ່ຽວກັບການກໍ່ການຮ້າຍ
ທ່າມກາງວິກິດການຄວາມອຶດຢາກຢູ່ໃນອັຟການິສຖານ, ສະຫະລັດກ່າວວ່າ ພວກຕົນຍັງຄົງຮຽກຮ້ອງການຮັບຮອງຈາກກຸ່ມຕາລິບານວ່າ ຊັບສິນທີ່ປ່ອຍຄືນອອກໄປນັ້ນ ຈະນໍາໄປຊ່ວຍເຫຼືອປະຊາຊົນທີ່ກໍາລັງອຶດຢາກ ບໍ່ແມ່ນໄປເປັນເງິນທຶນໃຫ້ແກ່ການກໍ່ການຮ້າຍ
ນັບຕັ້ງແຕ່ການຍົກຍ້າຍພັນທະມິດຊາວອັຟການິສຖານຫຼາຍພັນຄົນ ລຸນຫຼັງການຖອນໂຕອອກຈາກປະເທດດັ່ງກ່າວຂອງສະຫະລັດ ມາໄດ້ນຶ່ງປີ, ກະຊວງການຕ່າງປະເທດຂອງສະຫະລັດ ໄດ້ຖືກມອບໝາຍໃຫ້ກໍານົດ ວິທີການໃຫ້ຄວາມຊ່ວຍເຫຼືອທາງດ້ານມະນຸດສະທໍາແກ່ປະຊາຊົນຊາວອັຟການິສຖານ ທີ່ດຳລົງຊີວິດພາຍໃຕ້ການປົກຄອງຂອງກຸ່ມຕາລິບານ ໃນຊ່ວງຂອງການຂາດແຄນອາຫານຢ່າງຮ້າຍແຮງ ນັກຂ່າວອາວຸໂສທາງການທູດ ຂອງ VOA, ຊິນດີ ເຊນ (Cindy Saine) ມີລາຍງານຫຼ້າສຸດ ກ່ຽວກັບເລື້ອງນີ້ ເຊິ່ງ ທິບສຸດາ ມີລາຍລະອຽດມາສະເໜີທ່ານໃນອັນດັບຕໍ່ໄປ ກຸ່ມສິດທິມະນຸດ ແລະອົງການບັນເທົາທຸກຕ່າງໆ ກ່າວວ່າ ສະຖານະການຂອງປະຊາຊົນຊາວອັຟການິສຖານ ແມ່ນກໍາລັງຢູ່ໃນໄພຫາຍະນະ, ເຊິ່ງບາງຄົນຕ້ອງໄດ້ຂາຍອະໄວຍະວະຂອງຕົນເອງ ຫຼື ຂາຍລູກເຕົ້າຂອງພວກເຂົາເພື່ອຄວາມຢູ່ລອດ ນຶ່ງປີຫຼັງຈາກການຖອນກຳລັງທະຫານ ແລະບັນດານັກການທູດຂອງອາເມຣິກາ ອອກໄປ, ສະຫະລັດ ຍັງຄົງເປັນປະເທດດຽວ ທີ່ບໍລິຈາກການຊ່ວຍເຫຼືອດ້ານມະນຸດສະທໍາ ທີ່ຫຼາຍທີ່ສຸດ ທ່ານເຟເຣັສຕາ ອັບບາຊີ ປະຈຳອົງການປົກປ້ອງສິດທິມະນຸດ Human Rights Watch (HRW) ກ່າວຜ່ານທາງສໄກປ໌ວ່າ: ກຸ່ມຕາລິບານພາກັນສະເຫຼີມສະຫຼອງ ໃນລະຫວ່າງທີ່ພວກເຂົາກໍານົດເອົາ ວັນຈັນແລ້ວນີ້ ເປັນຂີດໝາຍຄົບຮອບນຶ່ງປີ ນັບຕັ້ງແຕ່ພວກເຂົາກັບເຂົ້າມາຢຶດອໍານາດໄດ້ອີກຄັ້ງ ຈາກລັດຖະບານໃນນະຄອນຫຼວງກາບູລທີ່ສະຫະລັດໜູນຫຼັງ ໂດຍກ່າວວ່າ ພວກເຂົາກໍາລັງຊອກຫາສາຍສໍາພັນທາງດ້ານການເມືອງ ແລະເສດຖະກິດ ທີ່ເຂັ້ມແຂງ ກັບບັນດາປະເທດທີ່ຢູ່ໃນພູມິພາກແຫ່ງນີ້ ແລະປະເທດຕ່າງໆຢູ່ໃນທົ່ວໂລກ ແຕ່ລັດຖະບານຂອງທ່ານ ໄບເດັນ ຍັງຄົງມີຄໍາຖາມກ່ຽວກັບການຮັບປະກັນຂອງກຸ່ມຕາລິບານ ໂດຍເນັ້ນໃຫ້ເຫັນເຖິງການສັງຫານຜູ້ຮ້າຍທີ່ຫລົບໜີ ທ້າວເອແມນ ອາລ-ຊາວາຮີຣີ ໃນການໂຈມຕີດ້ວຍເຮືອບິນທີ່ບໍ່ມີຄົນຂັບຂອງສະຫະລັດ ເມື່ອເດືອນແລ້ວນີ້ ຢູ່ທີ່ເຮືອນຫລີ້ໄພຂອງລາວ ໃນໃຈກາງນະຄອນຫຼວງກາບູລ ໂຄສົກກະຊວງການຕ່າງປະເທດ ທ່ານເນັດ ໄພຣສ໌ ກ່າວວ່າ ລັດຖະບານທ່ານໄບເດັນຍັງບໍ່ທັນພ້ອມໃນໄລຍະອັນໃກ້ນີ້ ທີ່ຈະປ່ອຍເງິນກອງທຶນ ທີ່ຖືກກັກໄວ້ຢູ່ໃນສະຫະລັດ ກັບຄືນໃຫ້ທະນາຄານກາງຂອງອັຟການິສຖານ, ແຕ່ທາງສະຫະລັດໄດ້ມີການເຈລະຈາກັບທະນາຄານດັ່ງກ່າວ ເປັນເວລາຫຼາຍເດືອນ ໃນການພະຍາຍາມຫາທາງແກ້ໄຂກ່ຽວກັບເລື້ອງນີ້, ເຊິ່ງທ່ານໄດ້ກ່າວວ່າ: ບັນດານັກຊ່ຽວຊານບອກກັບ VOA ວ່າ ຄວາມຈິງ ກໍແມ່ນວ່າ ຜູ້ນໍາຂອງກຸ່ມອາລ-ໄກດາ ໄດ້ອາໄສຢູ່ໃຈກາງຂອງນະຄອນຫຼວງກາບູລ ກັບຄອບຄົວຂອງພວກເຂົາ ໄດ້ເຮັດໃຫ້ເປັນຜົນເສຍ ໃນຄວາມພະຍາຍາມທີ່ຈະປົດປ່ອຍຊັບສິນເຫຼົ່ານັ້ນ ທ່ານໄມໂກລ ຄູໂກລແມນ (Michael Kugelman), ຈາກສູນກາງວິລສັນ ກ່າວຜ່ານທາງສໄກປ໌ວ່າ: ນັກຊ່ຽວຊານທັງຫຼາຍ ລວມທັງ ທ່ານອັບບາຊີ ກ່າວວ່າ ປະຊາຄົມນານາຊາດ ລວມເຖິງສະຫະລັດ, ແນ່ນອນວ່າ ຕ້ອງກ້າວຂຶ້ນມາ ໃນການເພີ້ມຄວາມຊ່ວຍເຫຼືອທາງດ້ານມະນຸດສະທໍາ ແກ່ພົນລະເຮືອນຊາວອັຟການິສຖານ ແຕ່ພວກເຂົາເຈົ້າ ກໍຍັງໄດ້ຮຽກຮ້ອງໃຫ້ກຸ່ມຕາລິບານ ຈົ່ງພິຈາລະນາຄືນໃໝ່ບູລິມະສິດຂອງພວກເຂົາ ແລະແກ້ໄຂຄວາມຕ້ອງການຂັ້ນພື້ນຖານຂອງປະຊາຊົນ ແທນທີ່ວ່າ ຈະເພີ້ມຂໍ້ຈໍາກັດໃນດ້ານສິດທິຂອງບັນດາແມ່ຍິງຕື່ມອີກ ຢູ່ໃນປະເທດອັຟການິສຖານ